O‘zbekiston Respublikasi Oliy Majlisi Qonunchilik palatasi majlisining kun tartibi to‘g‘risida

O‘zbekiston Respublikasi Oliy Majlisining Qonunchilik palatasi qaror qiladi:
 O‘zbekiston Respublikasi Oliy Majlisi Qonunchilik palatasi majlisining quyidagi kun tartibi tasdiqlansin:
 1. O‘zbekiston Respublikasi Vazirlar Mahkamasining 2022 — 2026-yillarga mo‘ljallangan Yangi O‘zbekistonning taraqqiyot strategiyasini “Inson qadrini ulug‘lash va faol mahalla yili”da amalga oshirishga oid davlat dasturining 2022-yil birinchi choragida bajarilishi yuzasidan hisoboti to‘g‘risida. 
 2. “Aholini va hududlarni tabiiy hamda texnogen xususiyatli favqulodda vaziyatlardan muhofaza qilish to‘g‘risida”gi QL-870-sonli O‘zbekiston Respublikasi qonuni loyihasi haqida (ikkinchi o‘qish).
 3. “O‘zbekiston Respublikasining Soliq kodeksiga o‘zgartish va qo‘shimchalar kiritish to‘g‘risida”gi QL-900-sonli O‘zbekiston Respublikasi qonuni loyihasi haqida (ikkinchi o‘qish). 
 4. “O‘zbekiston Respublikasi Soliq kodeksining 75-moddasiga o‘zgartish va qo‘shimcha kiritish to‘g‘risida”gi QL-907-sonli O‘zbekiston Respublikasi qonuni loyihasi haqida (birinchi o‘qish).
 5. “Inson a’zolari va to‘qimalarining transplantatsiyasi to‘g‘risida”gi O‘zbekiston Respublikasi qonuni loyihasi haqida (birinchi o‘qish).
 6. “Xo‘jalik jamiyatlari kuzatuv kengashlarining mustaqil a’zolariga qo‘yiladigan talablar takomillashtirilishi munosabati bilan O‘zbekiston Respublikasining ayrim qonun hujjatlariga o‘zgartish va qo‘shimchalar kiritish to‘g‘risida”gi QL-901-sonli O‘zbekiston Respublikasi qonuni loyihasi haqida (birinchi o‘qish). 
 7. “Yer uchastkalarini kompensatsiya evaziga jamoat ehtiyojlari uchun olib qo‘yish tartib-taomillari takomillashtirilishi munosabati bilan O‘zbekiston Respublikasining ayrim qonun hujjatlariga o‘zgartish va qo‘shimchalar kiritish to‘g‘risida”gi QL-904-sonli O‘zbekiston Respublikasi qonuni loyihasi haqida (birinchi o‘qish).
 8. O‘zbekiston Respublikasi Oliy Majlisi Qonunchilik palatasining ayrim qarorlarini o‘z kuchini yo‘qotgan deb topish to‘g‘risida.
 9. “Yer munosabatlarida tenglik va shaffoflikni ta’minlash, erga bo‘lgan huquqlarni ishonchli himoya qilish va ularni bozor aktiviga aylantirish tizimi takomillashtirilishi munosabati bilan O‘zbekiston Respublikasining ayrim qonun hujjatlariga o‘zgartish va qo‘shimchalar kiritish to‘g‘risida”gi QL-878-sonli O‘zbekiston Respublikasi qonuni loyihasi haqida (ikkinchi o‘qish).
 10. QL-878, QL-895 va QL-903-sonli O‘zbekiston Respublikasi qonunlari loyihalarini birlashtirish to‘g‘risida.
 11. “Yer munosabatlarida tenglik va shaffoflikni ta’minlash, erga bo‘lgan huquqlarni ishonchli himoya qilish va ularni bozor aktiviga aylantirish tizimi takomillashtirilishi munosabati bilan O‘zbekiston Respublikasining ayrim qonun hujjatlariga o‘zgartish va qo‘shimchalar kiritish to‘g‘risida”gi O‘zbekiston Respublikasi Qonuni haqida.